als_Latn dik_Latn sna_Latn
Twitter ka prezantuar disa veçori të reja këto kohët e fundit, dhe tani kompania do të ndihmojë përdoruesit që përveç fotove të shotjnë edhe video në cicërimat e tyre. Si? Ashtu siç di më mirë Twitter – me ndihmën e hashtag-ut.
Për momentin kjo veçori është në dispozicion vetëm për përdoruesit e platformës iOS, dhe funksionon vetëm për disa filma, si për shembull, “A Million Ways to Die in the West or Blended.” Gjithçka që ju duhet të bëni është të hapni aplikacionin dhe të shkruani titullin e filmit duke vendosur shenjën e hashtag-ut në fillim.
Kjo do të jetë një mënyrë tjetër për Twitter-in që të fitojë më shumë të ardhura nga reklamat, sidomos nëse kjo veçori do të vijë edhe për platformat e tjera. Veçoria mund të provohet shumë lehtë. Nëse do të shkruanit në cicërimë për filmin #AMillionWaysToDieInTheWest menjëherë do të shfaqeshin opsione për të bashkangjitur një videoklip në cicërimën tuaj. Pasi të përzgjidhni njërën video, ajo do të shfaqet poshtë cicërimës tuaj, ku do të keni mundësi edhe ta shikoni.
(Herë të lexuara: 158)
als_Latn als_Latn als_Latn als_Latn